|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ**  **ՂԵԿԱՎԱՐ** |

**Ո Ր Ո Շ ՈՒ Մ N Տ/1357-2021-Ա/06**

**Վարչական տույժ նշանակելու մասին**

ք. Երևան «06» դեկտեմբերի 2021թ․

Ես` Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ նաև՝ Տեսչական մարմին) ղեկավար Գեղամ Շախբազյանս, ուսումնասիրելով «ԱՐԱՅԻԿ ՖԱՀՐԱԴՅԱՆ» ՍՊ ընկերության (այսուհետ նաև՝ Ընկերություն) նկատմամբ 2021 թվականի հոկտեմբերի 19-ին կազմված թիվ Տ/1357-2021-Ա ստուգման ակտը և վարչական վարույթի վերաբերյալ այլ նյութերը`

**ՊԱՐԶԵՑԻ՝**

Տեսչական մարմնի ղեկավարի՝ 2021 թվականի սեպտեմբերի 14-ի թիվ Տ/1357-2021-Ա հանձնարարագրի հիման վրա Տեսչական մարմնի Երևանի տարածքային բաժնի կողմից 2021 թվականի հոկտեմբերի 4-ից 6-ն ընկած ժամանակահատվածում ՀՀ, ք․ Երևան, Մայիսի 9 փող․, 19 տ․ հասցեում գտնվող Ընկերությունում իրականացվել են ստուգումներ՝ տրանսպորտի անվտանգության բնագավառում իրավական ակտերի պահանջների կատարման և պահպանման նկատմամբ, որի արդյունքում 2021 թվականի հոկտեմբերի 19-ին կազմվել է թիվ Տ/1357-2021-Ա ստուգման ակտը, համաձայն որի՝ Ընկերության կողմից թույլ են տրվել վարչական պատասխանատվություն նախատեսող հետևյալ խախտումները․

1․ Երևանի ներհամայնքային թիվ 66 միկրոավտուբուսային երթուղում չվացուցակով հաստատված ժամը 12։20-ի երթը գազել մակնիշի 2088Տ հաշվառման համարանիշի տրանսպորտային միջոցը իրականացրել է ժամը՝ 12։30-ին։ Խախտվել է «Ավտոմոբիլային տրանսպորտի մասին» ՀՀ օրենքի 21-րդ հոդվածի 4-րդ մասի «ա» կետի պահանջը, որի համար Վարչական իրավախախտումների վերաբերյալ ՀՀ օրենսգրքի 1372-րդ հոդվածի 4-րդ մասով նախատեսված է վարչական պատասխանատվություն։

2․ Ընկերությանը պատկանող մի շարք տրանսպորտային միջոցներում բացակայել են վթարի կամ անսարքության հետևանքով ավտոբուսի դռների խափանման դեպքում ուղեսրահի ապակիները ջարդելու մուրճերը։ Չի պահպանվել ՀՀ կառավարության 2007 թվականի օգոստոսի 30-ի «Հայաստանի Հանրապետության տարածքում ընդհանուր օգտագործման ավտոմոբիլային տրանսպորտով ուղևորափոխադրումների կազմակերպման կարգը հաստատելու մասին» թիվ 1042-Ն որոշման հավելվածի 30-րդ կետի 8-րդ ենթակետի պահանջը, որով խախտվել է «Ավտոմոբիլային տրանսպորտի մասին» ՀՀ օրենքի 21-րդ հոդվածի 4-րդ մասի «դ» կետի պահանջը, որի համար էլ Վարչական իրավախախտումների վերաբերյալ Հայաստանի Հանրապետության օրենսգրքի 1372-րդ հոդվածի 1-ին մասով նախատեսված է վարչական պատասխանատվություն։

2021 թվականի սեպտեմբերի 16-ին Տեսչական մարմնում նշանակվել է վարչական իրավախախտման վերաբերյալ գործի քննություն, որի մասին Ընկերության տնօրեն Անդրանիկ Ռազմիկի Հովհաննիսյանի պատշաճ ծանուցված լինելու փաստը չի հիմնավորվել (Տեսչական մարմին չի ստացվել վերջինիս ուղարկված ծանուցագրի հետադարձ փոստային անդորագիրը), ուստի Տեսչական մարմնում 06․12․2021 թվականին նշանակվել է վարչական իրավախախտման վերաբերյալ գործի նոր քննություն, որի վերաբերյալ Ընկերության տնօրեն Անդրանիկ Ռազմիկի Հովհաննիսյանի ծանուցման մասին հայտարարությունը «Ինտերնետով հրապարակային և անհատական ծանուցման մասին» ՀՀ օրենքով սահմանված կարգով 18․11․2021թ․ տեղադրվել է www.azdarar.am կայքում (նույնականացման համար՝ 969081)։ Անդրանիկ Ռազմիկի Հովհաննիսյանը կամ վերջինիս ներկայացուցիչը նշանակված գործի նոր քննությանը չի ներկայացել, գրավոր դիրքորոշում չի ներկայացվել։

**«Ավտոմոբիլային տրանսպորտի մասին» ՀՀ օրենքի 21-րդ հոդվածի 4-րդ մասի «ա» կետի համաձայն՝** կանոնավոր ուղևորափոխադրումներ իրականացնող փոխադրողը պարտավոր է ապահովել հաստատված չվացուցակների պահանջների կատարումը, թույլ չտալ երթերի ձախողումներ, երթուղու ուղեգծից ինքնակամ շեղումներ, ավտոտրանսպորտային միջոցների մատուցման ուշացումներ։

**Նույն օրենքի 21-րդ հոդվածի 4-րդ մասի «դ» կետի համաձայն՝** կանոնավոր ուղևորափոխադրումներ իրականացնող փոխադրողը պարտավոր է սպասարկումն իրականացնել սույն օրենքով և օրենսդրական այլ ակտերով սահմանված կահավորման պահանջներին համապատասխան ավտոտրանսպորտային միջոցներով։

**ՀՀ կառավարության 2007 թվականի օգոստոսի 30-ի «Հայաստանի Հանրապետության տարածքում ընդհանուր օգտագործման ավտոմոբիլային տրանսպորտով ուղևորափոխադրումների կազմակերպման կարգը հաստատելու մասին» թիվ 1042-Ն որոշման հավելվածի 30-րդ կետի 8-րդ ենթակետի համաձայն՝** ներքաղաքային և մերձքաղաքային երթուղիներն սպասարկող ավտոբուսները պետք է ունենան հետևյալ կահավորումը` վթարի կամ անսարքության հետևանքով ավտոբուսի դռների խափանման դեպքում ուղեսրահի ապակիները ջարդելու մուրճեր։

**«Ավտոմոբիլային տրանսպորտի մասին» ՀՀ օրենքի 21-րդ հոդվածի 4-րդ մասի «դ» կետի համաձայն՝** կանոնավոր ուղևորափոխադրումներ իրականացնող փոխադրողը պարտավոր է սպասարկումն իրականացնել սույն օրենքով և օրենսդրական այլ ակտերով սահմանված կահավորման պահանջներին համապատասխան ավտոտրանսպորտային միջոցներով։

**Վարչական իրավախախտումների վերաբերյալ Հայաստանի Հանրապետության օրենսգրքի 1372-րդ հոդվածի 1-ին մասի** **համաձայն**՝ ավտոբուսային կանոնավոր ուղևորափոխադրումները սպասարկող ավտոտրանսպորտային միջոցներն առանց երթուղին արտահայտող ցուցատախտակի և (կամ) երթուղու չվացուցակի և (կամ) երթուղու սխեմայի (բացառությամբ ներհամայնքային երթուղիների) և (կամ) սպասարկող կազմակերպության անվանման և գտնվելու վայրի նշումով ցուցանակի և (կամ) տեխնիկական կանոնակարգերի և ստանդարտների պահանջներին անհամապատասխան արտաքին և ներքին կահավորմամբ շահագործելը առաջացնում է տուգանքի նշանակում՝ սահմանված նվազագույն աշխատավարձի երեսնապատիկի չափով:

**Նույն օրենսգրքի 1372-րդ հոդվածի 4-րդ մասի** **համաձայն**՝ կանոնավոր ուղևորափոխադրումներ իրականացնողների կողմից հաստատված չվացուցակներով ավտոբուսների (միկրոավտոբուսների) մեկնման ժամերի խախտումները առաջացնում է տուգանքի նշանակում՝ սահմանված նվազագույն աշխատավարձի երեսնապատիկի չափով, իսկ ներհամայնքային երթուղիներում՝ տասնապատիկի չափով:

**Նույն օրենսգրքի 1372-րդ հոդվածի 9-րդ մասի** համաձայն՝ սույն հոդվածով սահմանված խախտումների համար վարչական պատասխանատվությունը կիրառվում է խախտումը կատարած կազմակերպության պաշտոնատար անձի, անհատ ձեռնարկատիրոջ կամ ֆիզիկական անձի նկատմամբ։

**Նույն օրենսգրքի 35-րդ հոդվածի համաձայն՝** մեկ անձի կողմից երկու կամ ավելի վարչական իրավախախտումներ կատարելու դեպքում վարչական տույժը նշանակվում է յուրաքանչյուր իրավախախտման համար առանձին-առանձին:

Այսպիսով, վարչական վարույթում առկա ապացույցների հետազոտմամբ հիմնավորվել է Ընկերության տնօրեն Անդրանիկ Ռազմիկի Հովհաննիսյանի կողմից կատարված վարչական իրավախախտումների փաստը, այն է՝ խախտվել է հաստատված չվացուցակով միկրոավտոբուսի մեկնման ժամը և տրանսպորտային միջոցները շահագործվել են տեխնիկական կանոնակարգերի և ստանդարտների պահանջներին անհամապատասխան ներքին կահավորմամբ, որոնց համար Վարչական իրավախախտումների վերաբերյալ ՀՀ օրենսգրքի 1372-րդ հոդվածի 1-ին մասով և 4-րդ մասի 1-ին կետով նախատեսված է վարչական պատասխանատվություն։

Վերոգրյալի հիման վրա և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 35-րդ հոդվածով, 1372-րդ հոդվածի 9-րդ մասով, 24413-րդ, 281-րդ հոդվածներով և 282-րդ հոդվածի 1-ին կետով՝

**ՈՐՈՇԵՑԻ՝**

«ԱՐԱՅԻԿ ՖԱՀՐԱԴՅԱՆ» ՍՊ ընկերության տնօրեն Անդրանիկ Ռազմիկի Հովհաննիսյանին Վարչական իրավախախտումների վերաբերյալ Հայաստանի Հանրապետության օրենսգրքի 1372-րդ հոդվածի 1-ին մասի հատկանիշներով ենթարկել վարչական պատասխանատվության՝ նրա նկատմամբ նշանակելով վարչական տույժ՝ տուգանք՝ 30․000 (երեսուն հազար) ՀՀ դրամ գումարի չափով, և 1372-րդ հոդվածի 4-րդ մասի 1-ին կետի հատկանիշներով՝ վարչական տույժ՝ տուգանք՝ 10․000 (տաս հազար) ՀՀ դրամ գումարի չափով, ընդհանուր՝ 40․000 (քառաուն հազար) ՀՀ դրամ գումարի չափով։

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  | ***ԳԵՂԱՄ ՇԱԽԲԱԶՅԱՆ*** |